Ministru kabineta rīkojuma projekta “Par ilgtermiņa saistībām Kultūras ministrijai nekustamā īpašuma Doma laukumā 6, Rīgā, nomas maksas izdevumu segšanai” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts izstrādāts, lai precizētu ilgtermiņa saistības Kultūras ministrijai nekustamā īpašuma Doma laukumā 6, Rīgā, kurā izvietots mākslas muzejs “Rīgas birža” nomas maksas izdevumu segšanai valsts akciju sabiedrībai “Valsts nekustamie īpašumi” (turpmāk – VNĪ), vienlaicīgi precizējot finansējuma apmēru Kultūras ministrijas un tās padotības iestāžu lietoto citu nekustamo īpašumu nomas maksas un papildu maksājumu segšanai VNĪ, nepalielinot Kultūras ministrijas budžetā finansējuma apmēru.  Ministru kabineta rīkojuma projekts stāsies spēkā tā parakstīšanas brīdī, Ministru kabineta sēdes protokollēmums stāsies spēkā tā pieņemšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Finanšu ministrijas (VNĪ), Kultūras ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VNĪ īpašumā esošajā nekustamajā īpašumā (nekustamā īpašuma kadastra Nr.0100 008 0034), kas sastāv no zemes vienības (zemes vienības kadastra apzīmējums 0100 008 0034) 1675 m2 un būves – *administratīvās ēkas* (būves kadastra apzīmējums 0100 008 0034 001) – Doma laukumā 6 Rīgā, kopš 2011.gada ir izvietots mākslas muzejs “Rīgas Birža”. Mākslas muzejs “Rīgas Birža” ir Latvijas Nacionālā mākslas muzeja sastāvdaļa un līdz 2010. gadam muzeja nosaukums bija Ārzemju mākslas muzejs.  VNĪ, pamatojoties uz Ministru kabineta 2007.gada 17.maija rīkojumu Nr.287 “Par Ārzemju mākslas muzeja ēkas Rīgā, Doma laukumā 6, rekonstrukciju”, laika periodā no 2008.gada līdz 2011.gadam administratīvajā ēkā (būves kadastra apzīmējums 0100 008 0034 001) Doma laukumā 6, Rīgā, veica rekonstrukcijas un restaurācijas darbus. Administratīvā ēka tika pieņemta ekspluatācijā divās kārtās. Objekta “*Bijušās biržas ēkas rekonstrukcija Ārzemju mākslas muzeja vajadzībām*” 1.kārta tika pieņemta ekspluatācijā 2011.gada 25.maijā (akta kods: 11 00815 0010091) un II.kārta “*ekspozīcijas zāles Nr.T406 un Nr.T433*" tika pieņemta ekspluatācijā 2011.gada 2.augustā (akta kods: 11 01237 0010091).  Starp VNĪ un Latvijas Nacionālo mākslas muzeju 2011.gada 16.augustā noslēgts nekustamā īpašuma Doma laukumā 6, Rīgā, telpu nomas līgums Nr.3329 līdz 2031.gada 23.maijam (*ar 2012.gada 3.aprīļa vienošanos Nr. 3329-1; 2013.gada 25.februāra vienošanos Nr. 3329-2; 2014.gada 13.jūnija vienošanos Nr. 3329-3; 2014.gada 1.augusta vienošanos Nr. 3329-4; 2015.gada 14.aprīļa vienošanos Nr.3329-5; 2016.gada 29.augusta vienošanos Nr. 3329-6; 2017.gada 28.februāra vienošanos Nr. 3329-7; 2017.gada 17.jūlija vienošanos Nr.3329-8*) (turpmāk – Līgums).  Saskaņā ar Līguma 1.1.punktu nomnieks pieņem lietošanā par maksu nekustamā īpašuma Doma laukumā 6, Rīgā, sastāvā esošās administratīvās ēkas (būves kadastra apzīmējums 0100 008 0034 001) telpu grupu (telpu grupas kadastra apzīmējums 0100 008 0034 001) ar kopējo platību 5342,7 kv.m., tai skaitā restorāna telpas 242,4 kv.m. platībā (telpas Nr.l56-Nr.161, Nr.l63-Nr.170, Nr.l96) muzeja un ar to saistīto pakalpojumu, t.sk.suvenīru tirdzniecības vajadzībām, nosakot nomas maksu 176 253,76 *euro* mēnesī. Saskaņā ar Līguma 1.2. punktu citādai telpu izmantošanai nepieciešama VNĪ (iznomātāja) rakstiska piekrišana.  Starp Latvijas Nacionālo mākslas muzeju un nodibinājumu “Latvijas Nacionālā mākslas muzeja zīmola fonds” noslēgts telpu apakšnomas līgums līdz 2020.gada 31.decembrim (reģistrēts VNĪ 2012.gada 2.februārī ar Nr.1684-AP).  Ministru kabineta 2007.gada 17.maija rīkojuma Nr. 287 “Par Ārzemju mākslas muzeja ēkas Rīgā, Doma laukumā 6, rekonstrukciju” 4.punktā un likumā “Par valsts budžetu 2020.gadam” Kultūras ministrijai paredzētas ilgtermiņa saistības no 2021.gada līdz 2030.gadam katru gadu **2 580 355 *euro*** apmērā un 2031.gadā (nomas maksa līdz 2031.gada 23.maijam) **1 270 529 *euro*** apmērā administratīvās ēkas (būves kadastra numurs 0100 008 0034 001) Doma laukumā 6, Rīgā, telpu nomas maksas segšanai VNĪ.  Saskaņā ar aktualizēto nomas maksas un papildu maksājumu aprēķinu nekustamā īpašuma Doma laukumā 6, Rīgā, telpu nomas maksas un papildu maksājumu izdevumu segšanai no 2021.gada līdz 2031.gadam (kapitālieguldījumu atmaksāšanas periodā) ir nepieciešams finansējums ik gadu **2 218 853 *euro*** (nomas maksas segšanai 2 215 179 *euro*, papildu maksājumu segšanai 3 674 *euro*), 2031.gadā (līdz 2031.gada 23.maijam) ir nepieciešams finansējums **876 805 *euro*** (nomas maksas segšanai 875 353 *euro*, papildu maksājumu segšanai 1 452 *euro*) (detalizētu aprēķinu skatīt anotācijas pielikumā).  Attiecīgi precizējamas ilgtermiņa saistības, nosakot, ka administratīvās ēkas (būves kadastra apzīmējums 0100 008 0034 001) - Doma laukumā 6, Rīgā, nomas maksas izdevumu segšanai no 2021.gada līdz 2030.gadam ik gadu nepieciešams finansējums **2 218 853 *euro*** apmērā, 2031.gadā **876 805 *euro*** (nomas maksa līdz 2031.gada 23.maijam).  Tādējādi finansējuma atlikumu iespējams novirzīt administratīvās ēkas Doma laukumā 6, Rīgā, papildu maksājumu (apdrošināšanas izdevumu un nekustamā īpašuma nodokļa kompensācijas) segšanai no 2021.gada līdz 2031.gada 23.maijam 16 715 *euro* ik gadu, bet finansējuma atlikumu iespējams novirzīt citiem mērķiem:  1) no 2021.gada līdz 2030.gadam **ik gadu  *361 502 euro*** *(nomas maksas segšanai 344 787  euro*, *papildu maksājumu segšanai 16 715 euro*);  2)  2031.gadā (līdz 2031.gada 23.maijam) **393 724 *euro*** apmērā, tai skaitā:   * 142 851 *euro* (nomas maksas segšanai 136 246 *euro*, papildu maksājumu segšanai 6 605 *euro*); * 250 873 *euro* nomas maksas un papildu maksājumu segšanai pēc 2031.gada 23.maija, iepriekš pārskatot noslēgtos nomas līgumus (t.sk. līguma termiņu), nepieciešamos nomas maksas apmērus un nomas objektus.   Saskaņā ar VNĪ KVS K42/6 “Valsts akciju sabiedrības “Valsts nekustamie īpašumi” īpašumā, valdījumā un/vai pārvaldīšanā esošo valsts nekustamo īpašumu nomas maksas kārtība” (apstiprināta VNĪ 2019.gada 19.februāra valdes sēdē, lēmums Nr.VPL-19/12-3) (turpmāk – Kārtība) noteikto, kā arī Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” (turpmāk – Noteikumi)” 69.punktu, ja nomas objektu, kas ir nekustamais īpašums, iznomā publiskai personai vai tās iestādei, kapitālsabiedrībai vai privātpersonai publiskas funkcijas vai deleģēta valsts pārvaldes uzdevuma veikšanai, nomas maksu un papildu maksājumus [..] nosaka saskaņā ar šīs nodaļas nosacījumiem tā, lai pilnīgi segtu iznomātāja izdevumus, kas saistīti ar iznomājamā objekta pārvaldīšanu iznomāšanas periodā. Noteikumu 70.punkts nosaka, ka, pusēm savstarpēji vienojoties, publiskai personai vai tās iestādei, kapitālsabiedrībai vai privātpersonai iznomātā nomas objekta (nekustamā īpašuma) nomas maksa tiek mainīta reizi gadā nākamajam nomas periodam, ja ir mainījušies nomas objekta plānotie pārvaldīšanas izdevumi. Ievērojot Noteikumus un Kārtību, VNĪ ir apzinājusi nomas objektu plānotos pārvaldīšanas izdevumus sākot ar 2021.gadu, kur kopējais tiešo un netiešo izmaksu pieaugums nomas maksā Latvijas Republikas Kultūras ministrijas padotības iestādēm sastāda 113 465 *euro* gadā.  Papildus tam šobrīd daļa Kultūras ministrijas padotības iestāžu lietoto valsts īpašumā Finanšu ministrijas valdījumā un VNĪ īpašumā esošo nekustamo īpašumu netiek pārvaldīti atbilstoši normatīvo aktu prasībām. Tas saistīts ar finansējuma trūkumu regulāru un pilnvērtīgu pārvaldīšanas darbību veikšanai, kā arī uzkrājumu neesamība/nepietiekamība kārtējo un kapitālo remontdarbu veikšanai. Atsevišķos gadījumos nepietiekamā finansējuma dēļ institūcijas ar VNĪ noslēgušas nekustamo īpašumu apsaimniekošanas un lietošanas līgumus, uzņemoties pašām nodrošināt nekustamo īpašumu pārvaldīšanas darbības, vai arī noslēgušas nomas līgumus, nomas maksā neiekļaujot uzkrājumu kārtējiem un kapitālajiem remontdarbiem komponenti vai iekļaujot to nepietiekamā apmērā. Augstāk minēto apstākļu rezultātā ir izveidojusies situācija, ka daļa būvju ir nonākušas sliktā tehniskā stāvoklī, tām ir nesošo konstrukciju, jumta, fasādes bojājumi, kā rezultātā var tikt apdraudēta sabiedriskā drošība un cilvēku veselība, kā arī nepievilcīga darba vide ietekmē arī jaunu darbinieku piesaisti darbam Kultūras ministrijas resorā. Pastāvīgs finansējuma trūkums institūciju lietošanā esošo nekustamo īpašumu uzturēšanai ilgtermiņā veicinās daudz lielāku kapitālieguldījumu nepieciešamību un daudz lielāku fiskālo ietekmi uz vispārējās valdības budžeta bilanci, kas ir pretrunā ar Ministru kabineta 2006.gada 9.maija rīkojumu Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” apstiprinātajā Valsts nekustamā īpašuma vienotas pārvaldīšanas un apsaimniekošanas koncepcijā izvirzītajiem mērķiem un Ministru kabineta 2011.gada 6.decembra noteikumos Nr.934 “Noteikumi par valsts nekustamā īpašuma pārvaldīšanas principiem un kārtību, kā arī kārtību, kādā apkopojama informācija par valsts nekustamo īpašumu pārvaldīšanu un valsts iestāžu lietotajiem nekustamajiem īpašumiem” noteiktajiem valsts nekustamā īpašuma pārvaldīšanas principiem, t.sk. pastāvīgi sekot līdzi valsts nekustamā īpašuma tehniskajam stāvoklim, nodrošinot nepieciešamo remontdarbu u.c. valsts nekustamā īpašuma apsaimniekošanas darbību veikšanu.  Kultūras ministrijas padotības iestādes lieto un nodrošina vairāku valsts īpašumā Finanšu ministrijas valdījumā un VNĪ īpašumā esošo nekustamo īpašumu apsaimniekošanu, pamatojoties uz noslēgtajiem nekustamā īpašuma apsaimniekošanas un lietošanas līgumiem, piemēram, Daugavas ielā 58, Skrīveros, Skrīveru novadā; Lielā Kalēju ielā 4 Cēsīs, Cēsu novadā, Šķūņu ielā 11, Rīgā, Krišjāņa Valdemāra ielā 11a, Rīgā, Zāģeru ielā 7, Rīgā. Veicot šo ēku tehnisko apsekošanu ir konstatēts, ka dažām no tām ir jāveic būtiski remontdarbi, kā zibens aizsardzības izbūve, jāveic ēkas jumta seguma nomaiņa, apkures sistēmas pārbūve un citi darbi, kuri būtiski ietekmē ēku ilgmūžību. Kultūras ministrijas padotības iestādēm papildus līdzekļu, lai nodrošinātu pilnvērtīgu šo īpašumu uzturēšanu, kā arī veiktu visus nepieciešamos remonta darbus, lai novērstu īpašumu tehniskā stāvokļa pasliktināšanos šobrīd nav.  Finanšu ministrija (VNĪ) sadarbībā ar Kultūras ministriju ir izstrādājusi priekšlikumu minēto finansējuma atlikumu 361 502 *euro* apmērā no 2021.gada līdz 2030.gadam ik gadu un 393 724 *euro* 2031.gadā (līdz 2031.gada 23.maijam) pārdalīt Kultūras ministrijas padotības iestāžu lietoto valsts īpašumā Finanšu ministrijas valdījumā un VNĪ īpašumā esošo nekustamo īpašumu nomas maksas un papildu maksājumu pieauguma segšanai, nomas līgumu pārslēgšanai, kas dos iespēju uzlabo ēku tehnisko stāvokli un plānot nepieciešamos remonta darbus veicot ēkās uzkrājumus, kā arī nomas maksas un papildu maksājumu segšanai pēc 2031.gada 23.maija, iepriekš pārskatot noslēgtos nomas līgumus (t.sk. līguma termiņu), nepieciešamos nomas maksas apmērus un nomas objektus.  Nodrošinot finansējuma pārdali, paredzamas šādas priekšrocības:  - Ievērojot Noteikumu 69.punktā un Kārtībā noteikto, netiek prasīti papildus līdzekļi no valsts budžeta nomas maksas un papildu maksājumu pieauguma segšanai, bet tiek veikta finansējuma pārdale, kuras rezultātā:  - institūcijas tiks atbrīvotas no tām neraksturīgu funkciju veikšanas;  - netiks pieļauts kritiskā stāvoklī esošu būvju, kas atrodas institūciju lietošanā, skaita pieaugums un sabiedriskās drošības un cilvēku veselības apdraudējums, tiks minimizēts to gadījumu skaits, kad steidzamības kārtā institūcijām nepieciešams risināt jautājumu par papildu finansējuma piešķiršanu neatliekamu to lietošanā esošu nekustamo īpašumu remontdarbu veikšanai, jo attiecīgu remontdarbu veikšanu būs iespējams finansēt no uzkrājumu fonda kārtējiem un kapitālajiem remontiem, kas tiek veidots no institūciju veikto nomas maksu atbilstošās daļas. Tomēr jānorāda, ka uzkrājumu fonds kārtējiem un kapitālajiem remontdarbiem veidosies pakāpeniski, līdz ar to ik gadu būs iespējams plānot nepieciešamos remontdarbus, lai nodrošinātu nekustamo īpašumu tehniskā stāvokļa nepasliktināšanos un pakāpenisku uzlabošanu, tomēr jāņem vērā, ka uzkrājumu veidošanai lieliem kapitālieguldījumiem nozīmīgu nekustamā īpašuma attīstības būvniecības darbu veikšanai ir nepieciešams ilgs laika periods, līdz ar to sliktā tehniskā stāvoklī esošu nekustamo īpašumu attīstīšanai būs nepieciešams arī risināt jautājumu par papildu valsts budžeta finansējuma piesaisti attīstības projekta īstenošanai likumprojekta par vidējā termiņa budžeta ietvaru un kārtējā gada valsts budžeta likumprojekta sagatavošanas procesā kopā ar visu ministriju un citu valsts pārvaldes iestāžu jauno politikas iniciatīvu pieprasījumiem, kā arī risināt jautājumus par Eiropas Savienības fondu un ārvalstu finanšu instrumentu finansējuma piesaisti;  - nekustamā īpašuma lietotājam tiks nodrošināta tā lietotā nekustamā īpašuma profesionāla un sistemātiska apsaimniekošana atbilstoši savstarpēji saskaņotam apsaimniekošanas pasākumu plānam (apkures sistēmas apsaimniekošana; ūdensvada un kanalizācijas sistēmas apsaimniekošana; elektroapgādes tīklu apsaimniekošana; ugunsdzēsības sistēmas tehniskā apkalpošana; gaisa ventilācijas un kondicionēšanas sistēmas apkalpošana; liftu tehniskā uzraudzība un apkope; ārējās teritorijas uzkopšana; telpu un sanitāro mezglu uzkopšana – darba vietu uzkopšana, koplietošanas telpu uzkopšana);  - nekustamā īpašuma lietotājam tiks nodrošināta tā lietotā nekustamā īpašuma plānveidīga kapitālo ieguldījumu vadība jeb attīstības projektu vadību, kā ietvaros tiks veikta attīstības projektu plānošana, īstenošana un rezultātu uzturēšana.  **Priekšlikums finansējuma atlikumu no 2021.-2030.gadā par 361 502 *euro* ik gadu, un 2031.gadā (līdz 2031.gada 23.maijam) 142 851 *euro* pārdalīt:**   1. **Kultūras ministrijas padotības iestāžu nomāto objektu nomas maksas un papildu maksājumu pieauguma segšanai:**   - VNĪ nekustamā īpašuma (nekustamā īpašuma kadastra Nr. 0100 003 0103) sastāvā esošās būves (būves kadastra apzīmējums 0100 003 0103 001)- **Peitavas ielā 10, Rīgā**, telpu nomas maksas un papildu maksājumu pieauguma izdevumu segšanai ik gadu no 2021.līdz 2030.gadam **1 937**   ***euro,***  *kas veido jauno nomas maksu gadā 19 489 euro,* bet2031.gadā līdz 23.maijam kopējā nomas maksa ir 7 701 *euro***.** VNĪ un Latvijas Kultūras akadēmija 2018.gada 11.oktobrī ir noslēgusi nekustamā īpašuma Peitavas ielā 10, Rīgā telpu nomas līgumu Rīgas kino muzeja vajadzībām līdz 2023.gada 1.oktobrim. Pēc finansējuma pārdales nomas līgums tiks noslēgts uz termiņu līdz 2031.gada 23.maijam. VNĪ un Nacionālais kino centrs 2013.gada 1.septembrī ir noslēgusi nekustamā īpašuma telpu nomas līgumu (ar 2016.gada 12.maija vienošanos) Rīgas kino centra vajadzībām līdz 2021.gada 31.augustam.  - valsts īpašumā Finanšu ministrijas valdījumā esošā nekustamā īpašuma (nekustamā īpašuma kadastra Nr. 0100 912 6456) - neapdzīvojamās telpas - muzeja Nr.9 un kopīpašuma 19810/254010 domājamo daļu no daudzdzīvokļu mājas (būves kadastra apzīmējums 0100 021 2000 001) un zemesgabala (zemes vienības kadastra apzīmējums 0100 021 2000) - **Brīvības ielā 38-9, Rīgā**, nomas maksas un papildu maksājumu pieauguma izdevumu segšanai ik gadu no 2021.gada līdz 2030.gadam **7 047**  ***euro,***  *kas veido jauno nomas maksu gadā 11 773 euro,* bet2031.gadā līdz 23.maijam kopējā nomas maksa ir 4 652 *euro***.** VNĪ un Memoriālo muzeju apvienība 2018.gada 19.martā ir noslēgusi nekustamā īpašuma telpu nomas līgumu (ar 2020.gada 10.septembra vienošanos) Muzeja vajadzībām līdz 2020.gada 31.decembrim. Pēc finansējuma pārdales nomas līgums tiks noslēgts uz termiņu līdz 2031.gada 23.maijam;  - VNĪ nekustamā īpašuma (nekustamā īpašuma kadastra Nr. 0100 008 0053) sastāvā esošās būves (būves kadastra apzīmējums 0100 008 0053 001) - **Pils laukums 4, Rīgā,** telpu nomas maksas un papildu maksājumu pieauguma izdevumu segšanai ik gadu no 2021.gada līdz 2030.gadam **5 127**  ***euro,***  *kas veido jauno nomas maksu gadā 20 464 euro,* bet2031.gadā līdz 23.maijam kopējā nomas maksa ir 8 087 *euro*. VNĪ un Latvijas Nacionālais kultūras centrs 2017.gada 1.janvārī ir noslēgusi nekustamā īpašuma telpu nomas līgumu Latvijas nacionālā kultūras centra pamatdarbības funkciju nodrošināšanas vajadzībām līdz 2022.gada 31.decembrim. Pēc finansējuma pārdales nomas līgums tiks noslēgts uz termiņu līdz 2031.gada 23.maijam;  - valsts īpašumā Finanšu ministrijas valdījumā esošā nekustamā īpašuma (nekustamā īpašuma kadastra Nr. 8068 009 0175) sastāvā esošās būves “Klaušinieku māja” (būves kadastra apzīmējums 8068 009 0175 027) - **Turaidas ielā 12**, **Turaidā,**  **Krimuldas pagastā, Krimuldas novadā,** nomas maksas un papildu maksājumu pieauguma izdevumu segšanai ik gadu no 2021.gada līdz 2030.gadam **17 245**   ***euro,***  *kas veido jauno nomas maksu gadā 18 141,* bet2031.gadā līdz 23.maijam kopējā nomas maksa ir 7 169 *euro*. VNĪ un Turaidas muzejrezervāts 2018.gada 23.augustā ir noslēgusi nekustamā īpašuma nomas līgumu muzeja vajadzībām līdz 2020.gada 31.decembrim. Pēc finansējuma pārdales nomas līgums tiks noslēgts uz termiņu līdz 2031.gada 23.maijam;  - valsts īpašumā Finanšu ministrijas valdījumā esošā nekustamā īpašuma (nekustamā īpašuma kadastra Nr. 0100 003 0094) sastāvā esošās būves (būves kadastra apzīmējums 0100 003 0094 001) **Vecpilsētas iela 13/15, Rīgā,** nomas maksas un papildu maksājumu pieauguma izdevumu segšanai ik gadu no 2021.gada līdz 2030.gadam **23 442**  ***euro,*** *kas veido jauno nomas maksu gadā 35 473 euro,* bet2031.gadā līdz 23.maijam kopējā nomas maksa ir 14 018 *euro***.** VNĪ un Latvijas Nacionālais vēstures muzejs 2015.gada 5.maijā ir noslēgusi nekustamā īpašuma nomas līgumu Tautas frontes muzeja vajadzībām līdz 2020.gada 31.decembrim. Pēc finansējuma pārdales nomas līgums tiks noslēgts uz termiņu līdz 2031.gada 23.maijam;  - valsts īpašumā Finanšu ministrijas valdījumā esošā nekustamā īpašuma (nekustamā īpašuma kadastra Nr. 8094 504 0044) sastāvā esošās būves (būves kadastra apzīmējums 8094 004 0092 003) - **Institūta ielā 2B, Peltēs, Siguldas pagastā, Siguldas novadā,** nomas maksas un papildu maksājumu pieauguma izdevumu segšanai ik gadu no 2021.gada līdz 2030.gadam **24 987** ***euro,***  *kas veido jauno nomas maksu gadā 42 873 euro,* bet2031.gadā līdz 23.maijam kopējā nomas maksa ir 16 942 *euro*. VNĪ un Latvijas Nacionālais arhīvs 2014.gada 24.septembrī ir noslēgusi nekustamā īpašuma un zemes vienības (zemes vienības kadastra apzīmējums 8094 004 0092) daļas 1645 m2 platībā “Kalna Orupes”, Peltēs, Siguldas pagastā, Siguldas novadā nomas līgumu (*ar 2015.gada 14.janvāra vienošanos; ar 2016.gada 22.aprīļa vienošanos; ar 2019.gada 7.novembra vienošanos*) Latvijas Nacionālā arhīva vajadzībām līdz 2021.gada 31.decembrim. Pēc finansējuma pārdales nomas līgums tiks noslēgts uz termiņu līdz 2031.gada 23.maijam;  - valsts īpašumā Finanšu ministrijas valdījumā esošā nekustamā īpašuma (nekustamā īpašuma kadastra Nr. 0100 006 0117) sastāvā esošās būves (būves kadastra apzīmējums 0100 006 0117 001 002) - **Kaļķu ielā 11A, Rīgā** nomas maksas un papildu maksājumu pieauguma izdevumu segšanai ik gadu no 2021.gada līdz 2030.gadam **33 680** ***euro,*** *kas veido jauno nomas maksu gadā 59 603 euro,* bet2031.gadā līdz 23.maijam kopējā nomas maksa ir 23 553 *euro***.** VNĪ un valsts SIA "Valsts akadēmiskais koris "Latvija"" 2006.gada 27.februārī ir noslēgusi nekustamā īpašuma telpu nomas līgumu (*ar 2006.gada 5.oktobra vienošanos, ar 2007.gada 9.oktobra vienošanos, ar 2008.gada 2.aprīļavienošanos; ar 2008.gada 2.oktobra vienošanos; ar 2011.gada 29.septembra vienošanos; ar 2016.gada 21.septembra vienošanos; ar 2019.gada 3.maija vienošanos; 2019.gada 16.decembrim vienošanos*) Akadēmiskā kora vajadzībām līdz 2020.gada 31.decembrim. Pēc finansējuma pārdales nomas līgums tiks noslēgts uz termiņu līdz 2031.gada 23.maijam.  2) **Kultūras ministrijas padotības iestāžu lietoto valsts īpašumā Finanšu ministrijas valdījumā un VNĪ īpašumā esošo nekustamo īpašumu pārvaldīšanai atbilstoši normatīvo aktu prasībām:**  - valsts īpašumā Finanšu ministrijas valdījumā esoša nekustamā īpašuma (nekustamā īpašuma kadastra Nr. 3282 008 0594) **Daugavas ielā 58, Skrīveru novadā,** nomas maksas un papildu maksājumu izdevumu segšanai ik gadu no 2021.gada līdz 2030.gadam **9 629**  ***euro,***  *kas veido jauno nomas maksu gadā 9 643 euro****,*** bet2031.gadā līdz 23.maijam kopējā nomas maksa ir 3 811 *euro*. VNĪ un Memoriālo muzeju apvienība 2020.gada 16.martā ir noslēgusi nekustamā īpašuma apsaimniekošanas un lietošanas līgumu līdz 2021.gada 31.decembrim Muzeja pamatdarbības funkciju nodrošināšanas vajadzībām. Pēc finansējuma pārdales nomas līgums tiks noslēgts uz termiņu līdz 2031.gada 23.maijam;  - valsts īpašumā Finanšu ministrijas valdījumā esoša nekustamā īpašuma (nekustamā īpašuma kadastra Nr. 4201 005 3102) **Lielā Kalēju ielā 4, Cēsīs, Cēsu novadā,** nomas maksas un papildu maksājumu izdevumu segšanai ik gadu no 2021.gada līdz 2030.gadam **36 263**  ***euro,***  *kas veido jauno nomas maksu gadā 36 300 euro,* bet2031.gadā līdz 23.maijam kopējā nomas maksa ir 14 345 *euro*. VNĪ un Alfrēda Kalniņa Cēsu Mūzikas Vidusskola 2019.gada 4.aprīlī ir noslēgusi nekustamā īpašuma apsaimniekošanas un lietošanas līgumu (ar 2020.gada 21.jūlija vienošanos) līdz 2022.gada 31.decembrim minētās skolas funkciju veikšanai. Pēc finansējuma pārdales nomas līgums tiks noslēgts uz termiņu līdz 2031.gada 23.maijam;  - VNĪ nekustamā īpašuma (nekustamā īpašuma kadastra Nr. 0100 006 0042) sastāvā esošās būves (būves kadastra apzīmējums 0100 006 0042 001) - **Šķūņu ielā 11, Rīgā**, nomas maksas un papildu maksājumu izdevumu segšanai ik gadu no 2021.gada līdz 2030.gadam **57 869**  ***euro,*** *kas veido jauno nomas maksu gadā 58 229 euro,* bet2031.gadā līdz 23.maijam kopējā nomas maksa ir 23 010 *euro*. VNĪ un Latvijas Nacionālais arhīvs 2019.gada 1.janvārī ir noslēdzis nekustamā īpašuma apsaimniekošanas un lietošanas līgumu līdz 2021.gada 31.decembrim minētā arhīva funkciju veikšanai. Pēc finansējuma pārdales nomas līgums tiks noslēgts uz termiņu līdz 2031.gada 23.maijam.  - VNĪ nekustamā īpašuma (nekustamā īpašuma kadastra Nr. 0100 010 0110) **Krišjāņa Valdemāra ielā 11A, Rīgā**, nomas maksas un papildu maksājumu izdevumu segšanai ik gadu no 2021.gada līdz 2030.gadam **67 547 *euro,*** *kas veido jauno nomas maksu gadā 67 675 euro,*  bet2031.gadā līdz 23.maijam kopējā nomas maksa ir 26 743 *euro*. VNĪ un Kultūras ministrija 2017.gada 7.martā ir noslēgusi nekustamā īpašuma apsaimniekošanas un lietošanas līgumu (*ar 2019.gada 6.marta vienošanos;* *ar 2019.gada 29.novembra vienošanos)* līdz 2022.gada 31.decembrim Kultūras ministrijas funkciju veikšanai. Pēc finansējuma pārdales nomas līgums tiks noslēgts uz termiņu līdz 2031.gada 23.maijam;  - VNĪ nekustamā īpašuma (nekustamā īpašuma kadastra Nr. 0100 015 0115) **Zāģeru ielā 7, Rīgā**, nomas maksas un papildu maksājumu izdevumu segšanai ik gadu no 2021.gada līdz 2030.gadam **76 729 *euro,*** *kas veido jauno nomas maksu gadā 76 802 euro,*  bet2031.gadā līdz 23.maijam kopējā nomas maksa ir 30 349 *euro*. VNĪ un Latvijas Nacionālais vēstures muzejs 2019.gada 1.janvārī ir noslēgusi nekustamā īpašuma daļas apsaimniekošanas un lietošanas līgumu (*ar 2019.gada 30.decembra vienošanos; ar 2020.gada 14.augusta vienošanos*) līdz 2022.gada 31.decembrim minētā muzeja pamatdarbības funkciju nodrošināšanas vajadzībām. Pēc finansējuma pārdales nomas līgums tiks noslēgts uz termiņu līdz 2031.gada 23.maijam.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (VNĪ), Kultūras ministrija. |
| 4. | Cita informācija | Nav. |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | |
| Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, VNĪ, Kultūras ministrija. |
| Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību kā valsts saimniecības nozari neietekmē un administratīvo slogu nepalielina. |
| Administratīvo izmaksu monetārs novērtējums | Projekts šo jomu neskar. |
| Atbilstības izmaksu monetārs novērtējums | Projekta tiesiskais regulējums atbilstības izmaksas neietekmē. |
| Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
|  |  | |  | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2580355 | 0 | 2 580 355 | 0 | 2 580 355 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk. | 2580355 | 0 | 2 580 355 | 0 | 2 580 355 | 0 | 0 |
| 1.1.1. Kultūras ministrija | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2580355 | 0 | 2 580355 | 0 | 2 580 355 | 0 | 0 |
| 2.1. valsts pamatbudžets, t.sk. | 2580355 | 0 | 2580355 | 0 | 2580355 | 0 | 0 |
| 2.1.1. Kultūras  ministrija | 2580355 | 0 | 2580355 | 0 | 2 580 355 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.1.1. Finanšu ministrija | 0 | 0 | 0 | 0 | 0 | 0 | 0 |
| 3.1.2. Kultūras  ministrija | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.1.2. Kultūras  ministrija | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizētu informāciju par nomas maksām un papildu maksājumiem, to izmaiņām, un finansējumu pa gadiem skatīt anotācijas pielikumos. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekti neparedz papildu finansējuma nepieciešamību no valsts budžeta.  Saskaņā ar aktualizēto nomas maksas un papildu maksājumu aprēķinu, Kultūras ministrijai precizējamas ilgtermiņa saistības, nosakot, ka administratīvās ēkas (būves kadastra apzīmējums 0100 008 0034 001) - Doma laukumā 6, Rīgā, nomas maksas izdevumu segšanai no 2021.gada līdz 2030.gadam ik gadu nepieciešams finansējums 2 218 853 *euro* apmērā, 2031.gadā 876 805 *euro* (nomas maksa līdz 2031.gada 23.maijam).  Finansējuma ietaupījums no 2021.gada līdz 2030.gadam 361 502 *euro* ik gadu, un 2031.gadā (līdz 2031.gada 23.maijam) 393 724 *euro* tiks novirzīts Kultūras ministrijas padotībā esošu iestāžu lietoto valsts īpašumā Finanšu ministrijas valdījumā un VNĪ īpašumā esošo nekustamo īpašumu nomas maksas un papildu maksājumu segšanai (142 851 *euro* apmērā), kā arī nomas maksas un papildu maksājumu segšanai pēc 2031.gada 23.maija (iepriekš pārskatot noslēgtos nomas līgumus, nepieciešamos nomas maksas apmērus un nomas objektus), finansējumu pārdalot no budžeta apakšprogrammas 22.07.00 "Nomas maksas VAS "Valsts nekustamie īpašumi" programmas "Mantojums-2018" ietvaros" uz budžeta apakšprogrammu 19.07.00 "Māksla un literatūra", programmu 20.00.00 "Kultūrizglītība", programmu 21.00.00 "Kultūras mantojums" un programmu 97.00.00 "Nozaru vadība un politikas plānošana"." | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Finanšu ministrija (VNĪ) |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (VNĪ), Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

K.Guļko 20208147

[Kristine.Gulko@vni.lv](mailto:Kristine.Gulko@vni.lv)

V.Bružas 29264491

[Vita.Bruzas@vni.lv](mailto:Vita.Bruzas@vni.lv)